《苏道祖书简帖赞》
宋代·岳珂

崇观太平，博雅汇征，
秀出簪缨。楚芈蜀刘，
三英并辀，道祖其俦。
楚浸深醇，薰陶见闻，
厥艺以振。方旅兰芝，
水清献奇，发千古机。
撷其所长，韬锋敛铓，
类曲水之觞。即权合经，
不特制名，雅韵尽呈。
泾芾已仙，是书之传，
孰探其天。风期九垓，
黄鹄下来，然予言哉。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。